Lacrimorpha

Lacrimorpha er en slekt av stumpbiller.

Utseende 
Små (1,8-2,2 millimeter), dråpeformede, glatte, blanke, brunrøde stumpbiller. Slekten skiller seg fra de fleste andre stumpbiller med at bakkroppen er tilspisset slik at dyret får en dråpeform sett ovenfra. Oversiden er knapt synlig punktert, dekkvingene uten punktrader. Hodet er firkantet uten forstørrede kjever, antennene nokså korte. Pronotum har rundede kanter. Dekkvingene er rundede og de tre ytterste bakkroppsleddene, som stikker ut bak dem, er kjegleformede.

Levevis 
Artene lever i tropisk skog.

Utbredelse 
Slekten er utbredt i den neotropiske økosonen (Fransk Guyana, Brasil).

Systematisk inndeling 

 Ordenen biller, Coleoptera
 Underordenen Polyphaga
 Overfamilien stumpbiller (Histeroidea)
 Familien stumpbiller, Histeridae
 Underfamilien storstumpbiller, Histerinae Gyllenhal, 1808 - 144 slekter
 Stammen Exosternini Bickhardt, 1914
 Slekten Lacrimorpha Caterino & Tishechin, 2014
 Lacrimorpha acuminata Caterino and Tishechkin, 2014 	 
 Lacrimorpha balbina Caterino and Tishechkin, 2014 	 
 Lacrimorpha glabra Caterino and Tishechkin, 2014 	 
 Lacrimorpha subdepressa Caterino and Tishechkin, 2014

Referanser

Kilder 
 Caterino, M.S. 2002. Histeridae, Clown Beetles på Tree of life

Eksterne lenker 
 

Stumpbiller
Biller formelt beskrevet i 2014
Fransk Guyanas insekter
Brasils insekter
Dyr formelt beskrevet av Michael S. Caterino
Dyr formelt beskrevet av Alexej Konstantinovich Tishechkin